अब न्यूज चैनल भी इस डर को बढ़ाने में अपनी भूमिका निभाने लगे हैं तो यह असहायता बोध भी पैदा हो रहा है कि जब राजधानी में, जहां देश की सरकार बसती है, उसकी नाक के नीचे, कानून व्यवस्था बनाये रखने के लम्बे-चौड़े इन्तजामों के बावजूद आमलोगों का निर्भय होकर घर से निकलना, सकुशल वापस लौटना और पूरी नींद सोना सम्भव नहीं हो पा रहा, घर-बाहर सब जगह असुरक्षा का राज है तो इस कोने का, जो हमारे रहने-जीने की जगह है, उसका भगवान भी कैसे मालिक होगा?